# Príloha č. 1 – Opis predmetu zákazky

Predmetom tejto výzvy č. 26 v rámci zriadeného DNS „Ochranné, zdravotnícke pomôcky a hygienické potreby“ je kúpa a dodanie **respirátorov FFP3 bez výdychového ventilu v celkovom množstve 20 000ks**. Respirátory vyrobené z elektrostatického filtračného materiálu s filtračnou technológiou s nízkym odporom pri dýchaní s jemným ukončením okrajov respirátora, univerzálnej veľkosti, s formovateľnou nosovou sponou a vnútornou mäkkou penou, ktorá zníži tlak tejto spony. Respirátory s nominálnym ochranným faktorom NPF50 a reliéfnym vrchným panelom znižujúcim zahmlievanie okuliarov. Respirátory musia byť individuálne balené po 1ks s označením používania úrovne „medical grade“ a teda vhodné na zdravotnícku prácu v COVID zóne s potvrdenými prípadmi COVID-19. Minimálna životnosť výrobku je 24 mesiacov.

**Respirátor FFP3 bez výdychového ventilu spĺňajúci harmonizačnú normu:**

EN 149:2001+A1:2009 alebo ekvivalent

**Požadovaný typ a konštrukcia respirátora:** skladací typ – 3panelová konštrukcia

**Požadované uchytenie respirátora:**

**-** uchytenie 2 samostatnými elastickými ramienkami,

**-** 2 ramienka samostatne a súvisle idúce okolo celej hlavy, ktoré zabezpečenia dostatočné priľnutie

 k  tvári, pričom uchytenie respirátora **za ušami** **je nedostačujúce a nevyhovujúce.**

**Ilustračné znázornenie 3-panelovej konštrukcie:**

****

Jediným účelom vyššie znázornenej obrázkovej ilustrácie, **je poukázať na 3-panelovú konštrukciu respirátora**.

**Požiadavky na predloženie:**

• Technického (produktového) listu výrobku obsahujúci fotky viditeľne zobrazujúce celý výrobok

 v rátane ramienok a spôsobu ich uchytenia,

• EÚ vyhlásenie o zhode,

• Certifikát EU skúšky typu,

• Návod na používanie a údržbu v slovenskom jazyku

**Lehota dodania:** najneskôr do 5 pracovných dní od účinnosti kúpnej zmluvy

**Osobitné požiadavky na plnenie:**

• Dodanie a vyskladnenie **na max. dvadsaťpäť (25) odberných miest v rámci mesta Bratislavy**, len v pracovných dňoch v čase od 8:00 hod. do 15:00 hod., pričom dodanie je potrebné avizovať minimálne dva pracovné dni vopred. Odberné miesta s kontaktnými osobami pre prevzatie dodávaného tovaru budú oznámené v čase odoslania výzvy ku súčinnosti podpísania kúpnej zmluvy.

• Verejný obstarávateľ požaduje dodanie nových, nepoužívaných respirátorov v originálnom neporušenom balení.

• Úspešný uchádzač je povinný dodať celý predmet zákazky naraz.

• Verejný obstarávateľ má právo odmietnuť prevzatie tovaru pre preukázateľné vady dodaného tovaru (napr. nedostatočná kvalita, nedodržanie špecifikácie a požiadaviek na tovar, poškodený obal tovaru a pod.).

• Verejný obstarávateľ má právo do 14 dní od prevzatia tovaru vrátiť nepoškodený tovar v pôvodných obaloch, ak zistí, že tovar nespĺňa ktorúkoľvek z požadovaných technických špecifikácií vyžadovaných na predmet zákazky alebo nespĺňa osobitné požiadavky na plnenie.